Na likovne natečaje s tematiko, ki ozavešča, spodbuja in razvija kritično razmišljanje, empatijo…se ravno zaradi naštetega večkrat odzovemo. Na vašega smo se že drugič.

Mislim, da se je tema zdela večini zanimiva. Pred ustvarjanjem smo se o ogroženosti velikih mačk ob ogledu videov, prebiranju člankov na spletu in pogovoru kar nekaj novega tudi naučili. Iz zelo dobrih likovnih del, ki so nastala lahko sklepam, da je bil navdih vsekakor prisoten. 😊

Ker smo letos osvojili kar dve nagradi in sicer 1. ter 3. mesto v kategoriji srednjih šol, je bilo veselje še toliko večje. Tamara, ki je osvojila 1. mesto, je svoje občutke opisala na daljavo, saj se trenutno nahaja na strokovni ekskurziji v Španiji. Tajda je bila najprej zelo presenečena, seveda pa se je tudi ona zelo razveselila nagrade in uvrstitve med tri najboljše.

Alijana Tertinek, prof. lik. umetnosti - mentorica